Document ID: /roh_data/filtered/fineweb-2-filterrobots_roh.jsonl.gz/66219

Avon onns
Avon onns
Dis commemorativs ord la historia dalla Cadi
da pader Baseli Berther, Rueras Dieni
Mintga cuntrada, gie ins sa dir mintga vallada e vischnaunca, ha sper sias usitadas fiastas ecclesiasticas, aunc ses specials dis, che regordan vid in u l'auter eveniment historic dil liug. Plirs da quels dis commemorativs ein svani cul temps en nossas vischnauncas, auters ein semanteni en pia ed effectiva memoria, cunzun quels, als quals ins ha dau in caracter religius, ils quals ins ha uniu cun l'oraziun dalla baselgia.
Quels dis commemorativs regordan ils pli biars vid trests eveniments, vid pestilenza, auas grondas, bovas e lavinas, uiaras e barschaments. Els dattan in agen colorit al liug, els recloman pietad ed engrazieivladad encunter ils perdavons; els leventan il senn historic per nossas atgnas caussas ed implanteschan quei spért vi sin ina nova generaziun. Ultra da quei vegn ei fatg sin tals dis per ordinari bia dil bien per las olmas dils disgraziai; ei vegn rugau, che Niessegner vegli pertgirar graziusamein da talas disgrazias e miserias, pertgei quei ch'ei stau, sa puspei turnar.
L'entira lavur historica: Avon onns ella Cadi
Tenor la publicaziun el cudisch Tom II/Ovras da pader Baseli Berther: Avon onns